CELEX: 32005R0170
Language: da
Date: 2005-01-31 00:00:00
Title: Kommissionens forordning (EF) nr. 170/2005 af 31. januar 2005 om fastsættelse for produktionsåret 2005/06 af støtten for tomater bestemt til forarbejdning

1.2.2005   
            
            
               DA
            
            
               Den Europæiske Unions Tidende
            
            
               L 28/29
            
         
      KOMMISSIONENS FORORDNING (EF) Nr. 170/2005
   af 31. januar 2005
   om fastsættelse for produktionsåret 2005/06 af støtten for tomater bestemt til forarbejdning
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   Hunder henvisning til Rådets forordning (EF) nr. 2201/96 af 28. oktober 1996 om den fælles markedsordning for forarbejdede frugter og grøntsager (1), særlig artikel 6, stk. 1, og
   ud fra følgende betragtninger:
   
               (1)
            
            
               Ifølge artikel 3, stk. 3, i Kommissionens forordning (EF) nr. 1535/2003 af 29. august 2003 om gennemførelsesbestemmelser til Rådets forordning (EF) nr. 2201/96 for så vidt angår støtteordningen for forarbejdede frugter og grøntsager (2) skal Kommissionen inden den 31. januar offentliggøre den støtte, der er fastsat for tomater bestemt til forarbejdning.
            
         
               (2)
            
            
               For medlemsstaterne i Fællesskabet i dets sammensætning den 30. april 2004 foretages undersøgelsen af, hvorvidt de i artikel 5, stk. 1, i forordning (EF) nr. 2201/96 nævnte EF-tærskler og nationale tærskler for forarbejdning af tomater er overholdt, på grundlag af de mængder, der er ydet støtte for i de tre foregående produktionsår, og som der er endelige oplysninger om for alle de pågældende medlemsstater.
            
         
               (3)
            
            
               For de medlemsstater, der tiltrådte Unionen den 1. maj 2004, foretages undersøgelsen af, hvorvidt EF-tærsklerne og de nationale tærskler for forarbejdning af tomater er overholdt, på grundlag af de mængder, der er indgivet støtteansøgninger for vedrørende produktionsåret 2004/05, hvilket er i overensstemmelse med artikel 4 i Kommissionens forordning (EF) nr. 416/2004 af 5. marts 2004 om midlertidige gennemførelsesbestemmelser til Rådets forordning (EF) nr. 2201/96 og forordning (EF) nr. 1535/2003 som følge af Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse af Den Europæiske Union (3).
            
         
               (4)
            
            
               Den mængde tomater, der er forarbejdet inden for rammerne af støtteordningen, og som skal tages i betragtning ved undersøgelsen af, hvorvidt EF-tærsklerne og de nationale tærskler er overholdt, er 128 640 t større end EF-tærsklen. For de medlemsstater, der har overskredet forarbejdningstærsklen, bør støtten for tomater bestemt til forarbejdning for produktionsåret 2005/06 derfor ændres i forhold til det niveau, der er fastsat i artikel 4, stk. 2, i forordning (EF) nr. 2201/96, i overensstemmelse med nævnte forordnings artikel 5, stk. 2 og 4, og artikel 3, stk. 2, i forordning (EF) nr. 416/2004.
            
         
               (5)
            
            
               De i denne forordning fastsatte foranstaltninger er i overensstemmelse med udtalelse fra Forvaltningskomitéen for Forarbejdede Frugter og Grøntsager —
            
         UDSTEDT FØLGENDE FORORDNING:
   Artikel 1
   For produktionsåret 2005/06 er støtten for tomater i henhold til artikel 2 i forordning (EF) nr. 2201/96:
   
               a)
            
            
               i Grækenland, Frankrig, Portugal, Italien, Tjekkiet, Cypern, Ungarn, Malta, Polen og Slovakiet 34,50 EUR/t
            
         
               b)
            
            
               i Spanien:
               
                           i)
                        
                        
                           34,50 EUR/t for tomater bestemt til forarbejdning til hele flåede tomater
                        
                     
                           ii)
                        
                        
                           31,29 EUR/t for tomater bestemt til anden forarbejdning.
                        
                     
         Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 31. januar 2005.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EFT L 297 af 21.11.1996, s. 29. Senest ændret ved forordning (EF) nr. 386/2004 (EUT L 64 af 2.3.2004, s. 25).
   
      (2)  EUT L 218 af 30.8.2003, s. 14. Senest ændret ved forordning (EF) nr. 2169/2004 (EUT L 371 af 18.12.2004, s. 18).
   
      (3)  EUT L 68 af 6.3.2004, s. 12.